15 decembrie 2021

**Comunicat de presă**

**Rata şomajului înregistrat în evidenţele A.J.O.F.M Teleorman în luna noiembrie 2021**

La sfârșitul lunii noiembrie, în evidențele Agenției Județene pentru Ocuparea Forței de Muncă Teleorman erau 8.611 șomeri (din care 3.584 femei), rata șomajului fiind de 6,17% .

Comparativ cu luna precedentă, când rata șomajului a fost de 6.30 % , mai mica cu 0,13% faţă de luna precedentă şi cu 0,06 % mai mica faţă de aceeaşi perioadă a anului anterior.

Din totalul de 8.611 persoane înregistrate în evidențele AJOFM Teleorman, 1.277 erau beneficiari de indemnizaţie de şomaj, iar 7.334 erau șomeri neindemnizați. În ceea ce privește mediul de rezidență, 6.717 șomeri provin din mediul rural și 1.894 sunt din mediul urban.

Structura șomajului pe grupe de vârste se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
| Total | 8.611 |
| < 25 ani | 888 |
| între 25-29 | 433 |
| între 30-39 | 1.436 |
| între 40-49 | 2.155 |
| între 50-55 | 1.890 |
| peste 55 ani | 1.809 |

Șomerii cu studii gimnaziale au ponderea cea mai mare în totalul şomerilor înregistraţi în evidenţele A.J.O.F.M Teleorman (46,37%), urmat de cei cu studii primare/fara studii (24,82%).

Șomerii cu studii liceale sunt in proportie de 15.25 %, iar 11.38% reprezinta someri cu studii profesionale/arte si meserii.

Ponderea cea mai mica o au șomerii cu studii universitare 1,53 % precum si cei cu studii postliceale – 0.65 %.

Structura șomerilor înregistrați pe nivel de ocupabilitate, stabilit prin profilare, se prezintă astfel: 2.128 persoane foarte greu ocupabile, 4.441 greu ocupabile, 1.614 mediu ocupabile, iar 428 sunt persoane ușor ocupabile.

Încadrarea într-o categorie de ocupabilitate se realizează ca urmare a activităţii de profilare a persoanelor înregistrate în evidenţele noastre. Informaţii detaliate despre structura şomajului la nivelul judeţului Teleorman sunt afişate pe pagina de internet a AJOFM Teleorman la adresa https://www.anofm.ro/index.html?agentie=Teleorman

DIRECTOR EXECUTIV

OPREA NELU IONEL

Intocmit,

CIRJAN-MARINESCU MIHAELA